રવિવારનાં રોજ રક્ષાબંધનનો પવિત્ર તહેવાર છે. આ દિવસે બહેનો પોતાનાં સગાભાઇ યા માનીતા ભાઇનાં કલાઇએ રાખડી બાંધી તેમના સુખની કામના કરે છે. બીજી તરફ ભાઇઓ તેમની આ બહેનોની સુરક્ષાની ખાતરી આપે છે. નવસારી પંથકમાં અનેક સંગઠનોની બહેનો જુદી જુદી રીતે રક્ષાબંધનની ઉજવણી કરે છે. પોલીસ વિભાગ, જેલના કેદીઓ, રીક્ષાચાલકોને પણ મહિલાઓ ભાઇ તરીકે રાખડી બાંધતી આવી છે. નવસારીની એક મહિલા સંગઠન વન્ડર વુમન ગ્રુપની બહેનોએ નવસારીના લારીગલ્લાવાળાઓને ભાઇ માની તેમના હાથે રક્ષાબંધનનો કાર્યક્રમ રાખ્યો હતો.